134 CORRESPONDANCE DU COMTE DE LEYCESTER, 
XX VII. 
Henri III, Roi de France, au Comte de Leycester. 
Sur une navire de commerce, prise par ceux de Flessingue. 
Paris, 15 juillet 1586. 
Mon Cousin. Sur la plaincte, que m’avoit faicte Oudart Pacquentin, 
marchant de ma ville de Callais, que trafficquant en Angleterre 
sousz la protection de la commune bonne intelligence, qui est 
entre la Royne d'Angleterre, ma bonne soeur, et moy, il auroit 
esté rencontré en mer par deux navires flessingois, qui se seroyent 
saisiz par force et violance d’ung navire angloys, qui estoit chargé 
de quatorze chevaulz et quatre poullains d’Angleterre et de plu- 
sieurs aultres sortes de marchandises, dont le trafficq n'est deffendu 
aux pais d'Angleterre, que luy appartenoyent. J’en ay ey devant 
faict instance et escript bien favorablement au Sieur Philippes de 
Sidnay, vostre nepveu, gouverneur de la Flessingue, pour faire 
raison et justice audict Pacquentin de ce que luy auroit este 
dépreddé, lequel auroit faict responce, qu'il n’avoit aucun com- 
mandement sur ceulx de la justice audict lieu, ce que je n’ay 
peu recepvoir pour excuse pertinante et mesme résollu pour des- 
dommager lediet Pacquentin, qui est mon subiect, de luy pour- 
veoir en cest affaire par les voyes que j’adviseray les plus propres 
et convenables; mais auparavant que de les tenter, je luy en ay 
bien voullu escrire de rechef et à vous aussi, vous priant que 
pour l’affection, que vous avez tousjours demonstrée à l’endroit 
de mes subiects de vous employer et entremettre de telle sorte 
en cest affaire pour la restitution des biens dudict Pacquentin, 
que je ne sois point contraint de venir aux extremitez et derniers 
remeddes, lesquelz j’esviteray tousjours, aultant comme il me sera 
possible, pour le désir, que j’ay, que toutes choses passent en 
semblable occasions sans aucune altération et comme il convient 
à la bonne amitié de ladicte Royne d'Angleterre, vostre souveraine, 
et moy. Priant Dieu, mon cousin, qu'il vous ayt en sa saincte et 
digne garde. Escript à Paris, le 15e jour de juillet 1586. 
Henry !). 
1) Au dessous le contreseign du secrétaire du Roi: ,,Pinart”. 
